3. Vseslovenski turistični start-up vikend
2023-04-14 - 2023-04-16
Partnerji, ki izhajamo iz podjetniškega in turističnega področja, smo znova strnili moči in vas vabimo že na 3. Vseslovenski turistični startup vikend, ki bo potekal v čudovitem objemu narave v Arboretumu Volčji Potok ter podjetniškemu inkubatorju ter pospeševalniku KIKštarter. Dogodek, ki je postal že tradicionalen, vsako leto poteka na eni izmed pomembnejših turističnih točk- prvo leto so dogodek gostili v Termah Snovik, lansko leto pa v Slovenia Eco Resortu.
Zadruga KIKštarter, Podjetniški klub Kamnik in Zavod za turizem in šport Kamnik ob podpori partnerjev SRIP turizem ter Javni zavod Turizem Ljubljana med 14. in 16. aprilom 2023 organiziramo vrhunski tridnevni dogodek »Vseslovenski turistični startup vikend«, kjer se bodo kalile turistične poslovne ideje.
Izjemen dogodek je v preteklosti utrl pot velikim podjetniškim idejam, ki že uspešno doprinašajo k bogati turistični ponudbi Slovenije- naj jih naštejemo le nekaj: Pot piva in svobode, Gugalnica velikanka na Veliki Planini, Gozdna doživetja v Termah Snovik, Escape room v Kamniku, Go climb Kamnik, Greentovci itd., veselimo pa se že novih projektov. Ob pomoči mentorjev z bogatimi izkušnjami in podjetnikov, ki žanjejo uspehe na turističnem področju, bodo udeleženci razvili inovativne turistične produkte in storitve s ciljem privabljanja večdnevnih gostov, ki cenijo zeleni in trajnostni turizem. Tri zmagovalne ekipe, ki bodo najbolje rešile poslovni izziv in predlagale najboljšo rešitev ter prepričale strokovno žirijo, bodo osvojile finančne in praktične nagrade ter možnost sofinanciranja s strani KIKštarter pospeševalnika, kot tudi Občine Kamnik (razpis).
Za sodelovanje na 3. Vseslovenskem turističnem startup vikendu v Arboretumu Volčji potok udeleženci potrebujejo le nekaj dobre volje, odprtega duha in komunikativnosti- izkušnje iz turistične panoge so željene, niso pa predpogoj za sodelovanje na start-up vikendu. Pri udeležbi prav tako ni omejitev let, vabljeni prav vsi- od blizu in daleč.
Sodelujočim bomo med pestrim tridnevnim programom predstavili Slovenijo kot butično destinacijo ter vse atribute, turistične atrakcije, unikatnost osrednjeslovenskega prostora in obstoječe turistične produkte, ki bodo služili kot osnova za razvijanje novih turističnih produktov v regiji ter tudi širše in idej vsem prijavljenim podjetjem ter posameznikom.
V okviru Občine Kamnik bo potekal razpis za podporo najboljšim poslovnim idejam s področja turizma. Razpisanih bo 25.000€ sredstev. Razpis bo objavljen 7. aprila 2023 na spletni strani Občine Kamnik. Podprte bodo ideje, ki bodo reševale problemska področja razvoja turizma v občini Kamnik in sicer, najboljše ideje in podjetja s področja novih doživetij in aktivnosti na območju občine Kamnik. Možno pa bo pridobiti tudi direktne podpore najboljšim podjetniškim idejam s strani KIKŠtarter pospeševalnika d.o.o.. Reportažo iz lanskoletnega 2. Vseslovenskega turističnega start-up vikenda, najdete tukaj. Se vidimo v Kamniku- v 48 urah od ideje do projekta!
Izredno veseli smo, da so potencial dogodka prepoznali tudi pri Turizem Ljubljana, ki so partnerji tudi dogodka. S svojim bogatim znanjem in izkušnjami bodo doprinesli k razvoju idej, ki bodo obogatila turistično ponudbo v Osrednjeslovenski regiji. Turizem Ljubljana je turistična organizacija, ki v sodelovanju s turističnimi ponudniki izvaja promocijo turistične ponudbe Ljubljane in regije Osrednja Slovenija. Ljubljana je tudi nosilec znamke Ljubljana- Zelena prestolnica Evrope 2016, ki jo je mesto prejelo zaradi svojih trajnostnih prizadevanj in zavez k trajnostnem razvoju.
Dogodek so podprli tudi pri SRIP trajnostni turizem, ki predstavlja Slovensko referenčno mrežo za pametne specializacije na področju trajnostnega turizma. SRIP je kratica za “Strateški razvojni inovacijska partnerstva”, ki jih je Slovenija ustanovila leta 2016 in pokrivajo različna področja (hrano, krožno gospodarstvo…) . Glavni cilj SRIP-a trajnostni turizem je spodbujanje razvoja inovativnih turističnih proizvodov, ki bodo trajnostni in okolju prijazni, hkrati pa bodo v skladu z željami turistov in bodo prinašali gospodarsko rast in razvoj v regiji.
KDO SO MENTORJI NA DOGODKU?
Mentorstvo je ključnega pomena za uspeh v poslovnem svetu. Vsak uspešen poslovnež je nekoč bil neizkušen in potreboval pomoč pri svojem razvoju. Naši mentorji so ljudje, ki so dosegli izjemne dosežke v svojih karierah, zato imajo znanje in izkušnje, ki vam lahko pomagajo pri doseganju vaših ciljev. Njihovo bogato znanje in izkušnje so pridobili skozi vrsto let trdega dela in uspehov ter tudi neuspehov. Zato bodo lahko zagotovo nudili dragocene nasvete, vam pomagali pri razvoju vašega poslovnega načrta, vam pokazali, kako izkoristiti priložnosti in preprečiti morebitne pasti, ki vas lahko ovirajo na vaši poti.
Udeležbo so že potrdili (po abecednem vrstnem redu):

Barbara Beč, direktorica potovalne agencije za luksuzna potovanja Star travel
Katarina Hribar, direktorica Term Snovik
Ivan Hribar, direktor podjetja Zarja Kovis in prokurist Term Snovik
Luka Jezeršek, vodja gostilne Dvor Jezeršek in član komisije v priljubljeni kuharski oddaji MasterChef
Matjaž Jug, ustanovitelj KIKštarterja, ustanovitelj in vodja ETC Adriatic d.o.o. ter Območja 70
Andreja Košir, podjetnica, Gozdna doživetja oz. Exploring forest (udeleženka 1. Vseslovenskega Turističnega start-up vikenda)
Tomaž Lah, direktor podjetja Nektar Natura
Ksenija Mravlja, ustanoviteljica in vodja Poti Piva- Beer way (udeleženka 1. Vseslovenskega Turističnega start-up vikenda)
Sandi Muheljič, serijski podjetnik, mentor in lastnik podjetja Kavion d.o.o.
Joc Pečečnik, predsednik Slovenian Business Club in eden najuspešnejših slovenskih podjetnikov z bogatimi izkušnjami
Nina Pavec, soustanoviteljica in sovodja prekrasnega prostora za poroke in ostale dogodke Skedenj
Rok Slapar, ustanovitelj in vodja podjetja HS Plus d.o.o.
Nika Škrjanec, vodja KIKštarterja in lastnica spletne trgovine Little Wonder

Pred nami je zares pester dogodek!
Pričetek dogodka je v petek, 14. aprila ob 16. uri- zaključimo pa v nedeljo, 16. aprila ob 20. uri v Arboretumu Volčji Potok!
Obvezne prijave: https://forms.gle/hJ43PkTqAm73TrWm8

Predstavitev 4. Vseslovenskega turističnega start-up vikenda
2024-04-04 10:00 - 11:30 (Europe/Ljubljana) | Kikštarter, Fužine 134, Kamnik, 1241, Slovenija
Ste navdušeni nad turizmom in inovacijami? Vas zanima, kako vaše ideje lahko prispevajo k razvoju turistične ponudbe v Sloveniji? Ali ste lastnik turističnega podjetja, ki želi oblikovati nov turistični produkt ali storitev? Pridružite se nam na ekskluzivnem online dogodku, kjer bomo podrobno predstavili, kaj prinaša 4. Vseslovenski turistični start-up vikend, ki bo potekal med 12. in 14. aprilom 2024 v KIKštarterju v Kamniku.
Kdaj: Četrtek, 4. april 2024, ob 10.00
Kje: Online (povezavo do dogodka prejmete ob prijavi)
Prijave: KLIK KLIK
Na dogodku bo Nikolaja Škrjanec, glavna koordinatorica dogodka, predstavila vse, kar morate vedeti o prihajajočem start-up vikendu: od poteka dogodka, preko pogojev sodelovanja, do nagrad, ki jih lahko osvojijo udeleženci. Razkrili bomo tudi podrobnosti o razpisu Občine Kamnik, ki podpira realizacijo najboljših turističnih idej.
Poleg tega se nam bodo pridružili predstavniki Turizma Ljubljana in Visit Kamnik, ki bodo delili vpogled v trenutne trende in priložnosti v turizmu ter kako novi projekti lahko obogatijo lokalno turistično ponudbo.
Ta dogodek je nepogrešljiva priložnost za:

Mlade podjetnike in start-upe, ki želijo svoje ideje preoblikovati v uspešne turistične projekte.
Študente in profesionale iz turistične panoge, ki iščejo inspiracijo in znanje za naslednji korak v svoji karieri.
Lastnike obstoječih turističnih podjetij, ki iščejo priložnosti za razvoj novih produktov ali storitev.
Vse, ki jih zanima turizem in bi radi prispevali k njegovemu razvoju.

Zakaj se udeležiti?

Izvedeli boste vse o enem najbolj pričakovanih dogodkov v turistični panogi leta 2024.
Spoznali boste, kako lahko vaša ideja pridobi podporo in sredstva za realizacijo.
Mrežili se boste lahko z vodilnimi akterji v slovenskem turizmu.

Ne zamudite te edinstvene priložnosti, da postanete del prihodnosti slovenskega turizma. Prijavite se zdaj!
Utrinki iz prejšnjih turističnih start-up vikendov:
3. Vseslovenski turistični start-up vikend
2. Vseslovenski turistični start-up vikend
1. Vseslovenski turistični start-up vikend

4. Vseslovenski turistični start-up vikend
2024-04-12 16:00 - 2024-04-14 20:00
Z velikim veseljem in pričakovanjem vas vabimo, da se nam pridružite na 4. Vseslovenskem turističnem start-up vikendu, ki bo potekal od 12. do 14. aprila 2024 v KIKštarterju v Kamniku. Ta dogodek je zasnovan kot kreativno srečanje umov iz vseh koncev Slovenije, ne glede na vaš kraj bivanja, poklicno ozadje ali izkušnje v turizmu. Namenjen je posameznikom in ekipam, ki želijo prispevati svoje sveže ideje k razvoju slovenskega turizma, in predstavlja izjemno priložnost za vse, ki iščejo navdih, znanje in podporo za realizacijo svojih turističnih projektov.
Letošnji vikend bo še posebej zanimiv, saj bodo na voljo finančne nagrade za najboljše ideje, in sicer 1.200 €, 500 € in 300 €, ki bodo podeljene najbolj obetavnim projektom s strani Podjetniškega kluba Kamnik. Poleg tega bo Občina Kamnik objavila razpis v višini 20.000 € za podporo realizaciji izbranih idej na območju Kamnika, kar poudarja zavezanost lokalne skupnosti k spodbujanju inovativnosti v turizmu. Člani Zadruge KIKštarter bodo prve tri ekipe ali posameznike ustrezno izobrazili in pripravili za uspešno predstavitev njihovih idej pred Pospeševalnikom KIKštarter d.o.o., s čimer se bo pospešila realizacija teh idej.
Ta edinstven dogodek združuje KIKštarter, Podjetniški klub Kamnik, Zavod za turizem in šport Kamnik, Občino Kamnik in Turizem Ljubljana kot ključne partnerje.
Sodelovanje na dogodku je brezplačno, potrebno pa se je vpisati na obrazec: KLIK KLIK
PODROBNO O DOGODKU
Petek, 12. april 2024:

16:00 do 16:15: Zbor in registracija udeležencev.
Pozdravni govor in uvod v dogodek.
Predstavitev izziva in uvodne delavnice, kjer bodo udeleženci spoznali ključne koncepte za razvoj turističnih projektov.
Večer se zaključi z brainstormingom in uvodom v produktni canvas na primeru turizma.

Sobota, 13. april 2024:

Dan začnemo z zborom udeležencev in nadaljujemo z delavnicami, ki pokrivajo različne vidike razvoja turizma, od ideje do realizacije.
Udeleženci bodo imeli priložnost za delo z mentorji, ki jim bodo pomagali pri razvoju njihovih projektov.
Dan se zaključi s predstavitvijo pred komisijo v polfinalu in razglasitvijo finalistov.

Nedelja, 14. april 2024:

Dan začnemo z delavnicami o financiranju in povratnih ter nepovratnih sredstvih.
Sledi priprava na finalne predstavitve, vključno s generalno vajo.
Popoldne je namenjeno finalnim predstavitvam pred komisijo.
Dogodek se zaključi z okroglo mizo na temo prihodnosti razvoja turizma in razglasitvijo nagrajencev, temu sledi druženje in pogostitev.

Letošnji vikend obljublja še več priložnosti za učenje, izmenjavo znanj in izkušenj ter za mreženje z drugimi podjetniki in strokovnjaki s področja turizma. Program bo poln delavnic, predavanj in praktičnih primerov, ki bodo služili kot odlična priložnost za vse, ki želijo svoje turistične ideje pretvoriti v uspešne projekte.
MENTORJI NA 4. VSESLOVENSKEM TURISTIČNEM START-UP VIKENDU:
Mentorstvo je ključnega pomena za uspeh v poslovnem svetu. Vsak uspešen poslovnež je nekoč bil neizkušen in potreboval pomoč pri svojem razvoju. Naši mentorji so ljudje, ki so dosegli izjemne dosežke v svojih karierah, zato imajo znanje in izkušnje, ki vam lahko pomagajo pri doseganju vaših ciljev. Njihovo bogato znanje in izkušnje so pridobili skozi vrsto let trdega dela in uspehov ter tudi neuspehov. Zato bodo lahko zagotovo nudili dragocene nasvete, vam pomagali pri razvoju vašega poslovnega načrta, vam pokazali, kako izkoristiti priložnosti in preprečiti morebitne pasti, ki vas lahko ovirajo na vaši poti.
(Seznam mentorjev bo javno objavljen v začetku aprila 2024).
Pridružite se nam v čudovitem okolju Kamnika za vikend, poln ustvarjalnosti, inovacij in sodelovanja. Ne zamudite priložnosti, da postanete del skupnosti, ki skupaj ustvarja prihodnost slovenskega turizma. Veselimo se vašega sodelovanja in ne dvomimo, da bo tudi ta vikend postavil temelje za nove uspešne turistične zgodbe.
Reportaže iz prejšnjih let:

3. Vseslovenski turistični start-up vikend
2. Vseslovenski turistični start-up vikend
1. Vseslovenski turistični start-up vikend

6. Vseslovenski turistični start-up vikend
2026-04-10 17:00 - 2026-04-12 19:00
Pridružite se edinstveni priložnosti za inovacije v turizmu!
Kdaj? 10.-12. april 2026 (petek- nedelja)
Kje? KIKštarter, Kamnik
Turizem je ena najhitreje rastočih panog in ponuja veliko prostora za nove ideje, doživetja in produkte. Če imate idejo, povezano s turizmom, ali pa vas zanima razvoj turističnih projektov, vas vabimo na Turistični start-up vikend. Dogodek je odprt za udeležence iz celotne Slovenije. Gre za intenziven tridnevni dogodek, kjer udeleženci skupaj z mentorji razvijajo nove turistične produkte – od začetne ideje do predstavitve pred strokovno komisijo.Na začetku vikenda udeleženci predstavijo svoje ideje, nato oblikujemo ekipe, ki skozi vikend razvijajo projekt. Na koncu ekipe svoje rešitve predstavijo pred komisijo.Na dogodek lahko pridete z idejo ali brez nje – pomembna je predvsem želja po ustvarjanju novih turističnih zgodb.
Kaj vas čaka?

Intenzivne delavnice in mentoriranje – učite se od najboljših strokovnjakov iz turizma in podjetništva.
Sodelovanje z izkušenimi mentorji – razvijajte svoje ideje s pomočjo vodilnih v industriji.
Priložnost za razvoj lastnega turističnega startup projekta – delajte v ekipi ali samostojno in razvijajte inovativne rešitve.
Finalne predstavitve pred komisijo in investitorji – najboljši projekti bodo prejeli podporo in nagrade!

Komu je dogodek namenjen?

Podjetnikom in startup ekipam, ki razvijajo inovativne turistične rešitve.
Študentom in mladim, ki jih zanima podjetništvo in turizem.
Kreativnim posameznikom, ki iščejo nove izzive in priložnosti.
Vsem, ki želijo aktivno soustvarjati prihodnost slovenskega turizma.

Kaj pridobite?

Nova znanja in vpogled v sodobne trende v turizmu.
Povezave z industrijskimi strokovnjaki in investitorji.
Možnost osvojitve finančnih in drugih nagrad za najboljše ideje.

Mentorji?
Na dogodku bodo sodelovali izkušeni mentorji s področja turizma, podjetništva in razvoja produktov. Točen seznam mentorjev bomo objavili kmalu.
Nagradni sklad

Nagradni sklad Podjetniškega kluba Kamnik znaša 2.000€.
Nagradni sklad Zadruge KIKštarter z.b.o. znaša 5.000€. (brezplačna uporaba pisarne za 3 mesece, mentorska pomoč ter sklad za zagon ideje v višini 5000€).
Prijava na razpis Občine Kamnik za razvoj turističnih idej v Občini Kamnik- na voljo bo 20.000€ (razpis bo objavljen 20. marca 2026)
Predstavitev pred Pospeševalnikom KIKštarter d.o.o.

Kaj je startup vikend?
Startup vikend je intenziven večdnevni dogodek, kjer posamezniki z različnimi znanji in izkušnjami sodelujejo pri razvoju in validaciji inovativnih poslovnih idej. V kratkem času ekipe oblikujejo svoje koncepte, jih preverijo z mentorji in strokovnjaki ter jih na koncu predstavijo pred komisijo. Dogodek je priložnost za učenje, mreženje in razvoj novih rešitev, ki lahko prerastejo v uspešne podjetniške zgodbe.
Reportaža in 5. Vseslovenska turističnega start-up vikenda
Reportaža iz 4. Vseslovenskega turističnega start-up vikenda
PODROBNO O DOGODKU
Petek, 10. april 2026 (17:00-…)

17:00: Zbor in registracija udeležencev.
Pozdravni govor in uvod v dogodek.
Predstavitev izziva in uvodne delavnice, kjer bodo udeleženci spoznali ključne koncepte za razvoj turističnih projektov.
Večer se zaključi z brainstormingom in uvodom v produktni canvas na primeru turizma.

Sobota, 11. april 2026 (9:00- …)

Dan začnemo z zborom udeležencev in nadaljujemo z delavnicami, ki pokrivajo različne vidike razvoja turizma, od ideje do realizacije.
Udeleženci bodo imeli priložnost za delo z mentorji, ki jim bodo pomagali pri razvoju njihovih projektov.
Dan se zaključi s predstavitvijo pred komisijo v polfinalu in razglasitvijo finalistov.

Nedelja, 12. april 2026 (9:00-…)

Dan začnemo z delavnicami o financiranju in povratnih ter nepovratnih sredstvih.
Sledi priprava na finalne predstavitve, vključno s generalno vajo.
Popoldne je namenjeno finalnim predstavitvam pred komisijo.
Dogodek se zaključi z okroglo mizo na temo prihodnosti razvoja turizma in razglasitvijo nagrajencev, temu sledi druženje in pogostitev.

Letošnji vikend obljublja še več priložnosti za učenje, izmenjavo znanj in izkušenj ter za mreženje z drugimi podjetniki in strokovnjaki s področja turizma. Program bo poln delavnic, predavanj in praktičnih primerov, ki bodo služili kot odlična priložnost za vse, ki želijo svoje turistične ideje pretvoriti v uspešne projekte, poleg tega pa se obetajo tudi nagrade, ki bodo omogočile hitrejši razvoj turistične ideje in lažji vstop na trg.
Partnerji dogodka so poleg KIKštarterja še Podjetniški klub Kamnik, Zavod za turizem in šport Kamnik, Javni zavod Turizem Ljubljana ter Občina Kamnik.
PRIJAVE NA DOGODEK: KLIK KLIK
Udeležba na dogodku je brezplačna, število mest pa je omejeno.Prijave sprejemamo do 5. aprila 2026 oziroma do zapolnitve mest.
Za vse, ki želite na start-up vikend priti še bolje pripravljeni, priporočamo tudi delavnico Organizacija dogodkov in programov v turizmu, kjer boste dobili praktičen vpogled v razvoj turističnih doživetij – od ideje do izvedbe.
Zakaj priti na turistični start-up vikend?Ker v samo treh dneh dobite priložnost, da svojo idejo preverite v praksi, jo razvijete s pomočjo mentorjev in jo predstavite ljudem iz turistične industrije. Veliko idej, ki se začnejo na takšnih dogodkih, kasneje preraste v konkretne turistične produkte ali podjetniške projekte.
